छात्रसंघ चुनाव को लेकर लिंगदोह कमेटी की सिफारिशों का खुला उल्लंघन देखने को मिल रहा है। पीजी कॉलेज कैंपस में दिनभर नारेबाजी के साथ चुनावी सभाओं का आयोजन हो रहा है। प्रत्याशी प्रचार में बैनर-पेम्फलेट कैंपस में बांट रहे हंै। पीजी कॉलेज में अध्यक्ष पद पर तीन उम्मीदवार मैदान में है। इधर, गल्र्स कॉलेज में एनएसयूआई व एबीवीपी की आमने-सामने टक्कर होगी। यहां छात्राएं प्रचार में जुटी हुई हैं।अखिल भारतीय विद्यार्थी परिषद के बैनर तले पीजी कॉलेज के उम्मीदवार बींजाराम मेघवाल, उपाध्यक्ष घमनराम, महासचिव सुंदरलाल जैन, संयुक्त सचिव प्रकाशचंद के पक्ष में वोट मांगने के लिए वाहन रैली निकाली। रैली डाक बंगले से रवाना होकर शहर के विभिन्न मार्गों से कॉलेज कैंपस पहुंची। इसके बाद एबीवीपी सर्मथक मेघवाल छात्रावास पहुंचे।